Bolax

Bolax on pieni saari Kemiönsaaren kunnan Hiittisten saaristossa, missä se lähisaarineen lähisaaret muodostavat Hiittisten itäisimmän maarekisterikylän. Nykyisin 57 hehtaarin kokoisella saarella asuu ympärivuotisesti enää vain yksi henkilö.

Bolaxiin perustettiin talvisodan päätyttyä rannikkotykistön linnake valvomaan Neuvostoliitolle luovutettua Hangon vuokra-aluetta. Linnake jäi kuitenkin tarpeettomaksi joulukuussa 1941, kun suomalaiset valtasivat Hangon takaisin. Saaren ainoa toimintakuntoinen 152/45 C -tykki siirrettiin Ääniselle.http://www.rannikonpuolustaja.fi/archive/2002_3.pdf s. 68.http://urn.fi/URN:NBN:fi-fe201202151382 s. 364–365.

Linnake uudelleenvarustettiin 152/45 C -patterilla marraskuussa 1968 Tšekkoslovakian miehityksen seurauksena. Patterin arvo nähtiin kuitenkin 1980-luvulla niin alhaisena, ettei sen ikääntyvää kalustoa korvattu 130 TK -kaluston asennusten myötä vapautuneilla 152/50 T -tykeillä. Linnake muutettiin samassa yhteydessä torjuntapatterin statukselle, ja sen kalusto poistettiin sodanajan vahvuuksista rannikkotykistön siirtyessä merivoimiin. Merivoimat käytti lähinnä saaren luolia varastona. Bolax siirtyi metsähallitukselle maaliskuussa 2000. Saarelle jääneet tykit deaktivoitiin ja sotamuseo luovutti ne Bolax Gillet -järjestölle vuonna 2001.

Lähteet

Aiheesta muualla
Bolax Gillet rf

Luokka:Hiittisten kylät
Luokka:Kemiönsaaren saaret
Luokka:Suomen rannikkolinnakkeet